אין כל מניעה חוקית שאזרח זר ירכוש נכס מקרקעין מכל סוג ברחבי גרמניה. כל עסקת נדל"ן בגרמניה חייבת שתחתם בפני נוטריון מקומי, אחרת אין לה כל תוקף משפטי. בעת רכישת דירה מושכרת, מקנה החוק הגרמני לשוכר הדירה אופציה לרכישת הדירה. תקופת האופציה היא חודשיים מיום שקיבל השוכר את הודעת הנוטריון בדבר זכותו לרכוש את הדירה. להודעת הנוטריון יצורף העתק הסכם המכר. היה והשוכר מחליט לעשות שימוש בזכות המוקנית לו, הוא נכנס לנעלי הרוכש, בדיוק באותם התנאים של הרוכש המקורי. במקרה כזה, מתבטל הסכם המכר עם הרוכש המקורי.